24 घंटे मुफ्त सर्विसः पश्चिम बंगाल के करीमुल हक जलपाईगुड़ी जिले के धालाबड़ी गांव के रहने वाले हैं। वे आसपास के गांवों के लिए 24 घंटे फ्री एंबुलेंस सर्विस चलाते हैं। रोजीरोटी के लिए चाय के बगान में काम करते हैं। खुद का जीवन संघर्षपूर्ण है फिर भी समाजसेवा की भावना उनमें कूट-कूट कर भरी है। गांव के गरीब लोगों को बीमार होने पर मुफ्त में बाइक से अस्पताल पहुंचाते हैं। उनकी इस सेवा को देखते हुए एक बाइक कंपनी ने स्पेशल बाइक एंबुलेंस डिजाइन कर उन्हें भेंट की। खास बात है कि करीमुल हक की आर्थिक हालत काफी खराब है, मकान भी ठीक से नहीं बना है, मगर अपनी जिंदगी वे गरीब मरीजों की सेवा में लगा रहे हैं। इसी समाजसेवा की भावना के चलते उन्हें 2017 में पद्मश्री पुरस्कार के लिए चुना गया।